《塞下二首》
唐代·许棠

胡虏偏狂悍，边兵不敢闲。防秋朝伏弩，纵火夜搜山。

雁逆风鼙振，沙飞猎骑还。安西虽有路，难更出阳关。

征役已不定，又缘无定河。塞深烽砦密，山乱犬羊多。

汉卒闻笳泣，胡儿击剑歌。番情终未测，今昔谩言和。

作者简介：许棠（生卒年不详），字文化，唐代诗人。咸通十二年，进士及第，曾为江宁丞。后辞官，潦倒以终，为“咸通十哲”之一。